Lav et referat af nedenstående tekst:

Tekst:
Fredag morgen klokken 07.32 fik Nordjyllands Beredskab melding om en lastbil i brand i Agersted nord for Dronninglund. - Chaufføren kommer kørende da lastbilen melder om en motorfejl og går i stå. Han stiger ud og opdager så en brand i motorrummet, som han forsøger at slukke. Det må han dog opgive, fortæller indsatsleder ved Nordjyllands Beredskab, der sammen med Dronninglund Brandvæsen rykkede ud til branden. Brandårsagen er endnu ukendt, men er formentlig af teknisk art. Det kan dog blive svært at fastslå det, for lastbilen er næsten udbrændt. - Hele motorrummet og en del af førerhuset er brændt, og det var også lige ved at vi skulle slukke en villabrand, for lastbilen gik i stå lige ud for et hus, og det passede med at ilden fra motorrummet slikkede op ad udhænget på huset. Det nåede heldigvis ikke at udvikle sig, fortæller indsatslederen. Han og brandvæsnet forlod Agersted omkring klokken 08.30, og nu mangler lastbilen blot at blive fjernet.

Referat:
En lastbil brød fredag morgen i brand i Agersted nord for Dronninglund. Branden var lige ved at brede sig til det hus, lastbilen stod ved, da branden brød ud.